
Saa  er  det  atter  Konferencetid 


De  Sidste  Dages  Hellige  Verden  over  ser  med  Forventning 
og  Glæde  hen  til  April  og  Oktober,  de  to  Maaneder,  hvor 
konferencerne  afholdes.  I  Salt  Lake  City  samles  Tusinder 
og  atter  Tusinder  til  Generalkonferencen,  der  fuldstændig 
præger  Byen  i  de  Dage,  den  staar  paa.  Besøgende  fra  nær 
og  t'jcrn  samles  for  at  lytte  til  Herrens  Tjenere,  og  vender 
styrkede  og  berigede  tilbage.  Det  er  et  herligt  Syn  at  se  det 
historisk  berømte  Tabernakel  være  fyldt  til  sidste  Plads, 
d.  v.  s.  10,000  Mennesker. 

Saa  store  Forhold  kan  vi  ikke  opvise  her,  men  Konferen- 
cerne optager  dog  paa  samme  Maade  Kirkens  Medlemmer 
med  Forventningens  Glæde.  Vi  har  nu  afholdt  mange  Kon- 
ferencer siden  Missionærernes  Hjemkaldelse.  Det  har  hidtil 
været  muligt  at  gennemføre  dem  i  næsten  fuld  Udstræk- 
ning, hvad  der  ikke  vil  være  Tilfældet  denne  Gang,  hvor 
Togindskrænkningerne  gør  det  næsten  umuligt  for  vore 
udenbys  Søskende  at  være  til  Stede.  Men  lad  da  dem,  der 
kan  komme,  gøre  deres  til  at  gøre  disse  vore  Sammenkom- 
ster til  de  sædvanlige  aandelige  Fester.  Vi  haaber  inderligt, 
at  det  er  sidste  Konference,  Krigen  kaster  sine  Skygger  paa 
vort  Land  og  Folk,  ja  paa  den  hele  Menneskehed. 

De,  der  bor  i  Konferencebyerne,  møder  da  op  igen  for  at 
nyde  Konferencens  specielle  Aand,  der  ogsaa  denne  Gang 
vil  præge  Sammenkomsterne. 


G/U**    d  U£uL 


Foraarskonferencerne : 

Aalborg:  13.,  15.  og  16.  April. 
Aarhus:  20.,  22.  og  23.  April. 
Odense:  29.  og  30.  April. 
Esbjerg:  4.,  6.  og  7.  Maj. 
København:  11.,  13.  og  14.  Maj. 

HVORFOR  DØR  SMAA  BØRN? 


£tang  paa  £)ang  stilles 
vi  overfor  Spørgsmaalet: 
SHvorfor  dør  smaa  'Børn? 
3  denne  interessante  lT/c/= 
talelse  besvares  Spørgs- 
maalet  tilfredsstillende,  2>en 
omtalte  SSioder  har  stillet 
Spørgsmaalet  til  y>d?iaho= 
na«s  {Redaktion. 

»JFiahona«  er  et  "67<is= 
skrift,  der  udgives  af  birken 
i  fflmerika.  <£æs  artiklen 
omhyggeligt,  og  Qe  vil  der* 
ved  høste  stort  Udbytte  og 
blive  beriget. 


Jeg  vil  sætte  Pris  paa,  om  De 
vil  være  saa  venlig  at  besvare 
nogle  faa  Spørgsmaal  for  mig. 
I  Løbet  af  ganske  kort  Tid  har 
vi  maattet  tage  Afsked  med  tre  af 
vore  smaa  Piger,  den  sidste  d.  29. 
Marts.  Hun  blev  salvet,  og  vi 
gjorde  alt,  hvad  vi  kunde  for 
hende  og  ogsaa  for  de  andre  to. 
Vi  bad  for  dem  og  lod  holde  Bøn 
for  dem  i  Bønnemøder  og  ved 
Søndagsmøderne.  Ved  den  anden 
Piges  Død  var  vi  i  Salt  Lake  Ci- 
ty, og  Ældsterne  salvede  hende 
hver  Dag,  og  allesammen  bad  vi 
Herren  saa  inderligt  om  at  redde  hendes  Liv.  En  god  Læ- 
ge, der  ogsaa  var  Sidste  Dages  Hellig,  gjorde  alt,  hvad  han 
kunde,  for  at  redde  hendes  Liv.  Der  var  ikke  den  Ting,  der 
ikke  blev  gjort  for  hende  af  Ældsterne,  Doktoren  og  hendes 
Familie.  Og  den  lille  Pige  bad  for  sig  selv,  skønt  hun  kun 
var  lidt  over  to  Aar  gammel.  Dog  til  Trods  for  det  altsam- 
men  døde  hun. 

Nu  er  den  tredie  død  den  29.  Marts.  Lige  saa  snart  hun 
blev  syg,  sendte  vi  Bud  efter  Ældsterne,  og  lod  dem  komme 
og  salve  hende  hver  eneste  Dag,  ja,  undertiden  to  eller  tre 
Gange  om  Dagen.  Jeg  og  min  Mand  og  vore  Børn,  Naboer 
og  Venner  gjorde  alt,  hvad  vi  kunde,  men  den  lille  Pige 
døde. 

Fortæl  mig  nu,  hvis  De  er  i  Stand  dertil,  hvorfor  smaa 
Børn  bliver  taget  bort,  naar  vi  gør  alt,  hvad  der  staar  i  vor 
Magt  for  at  redde  dem.  Jeg  har  studeret,  og  jeg  har  læst, 
men  føler  mig  ikke  tilfredsstillet.  Jeg  har  tænkt  over,  om 
Herren  tager  dem  bort  for  at  straffe  os  for  noget,  eller  om 
de  var  for  kloge  og  intelligente  til  at  blive  her  i  Verden. 
Vore  Børn  var  virkelig  meget  dygtige.  Den  Pige,  der  døde  i 
Salt  Lake  City,  sagde  Doktoren,  var  forud  for  sin  Alder  i 

Kundskab.  Og  om  den  sidste  lille  Pige  bemærkede  liere 
Personer,  hvor  klog  hun  var;  og  en  Dame  fortalte  mig.  at 
hun  var  bange  for,  at  jeg  ikke  kunde  beholde  hende  her. 
Men  jeg  tog  ingen  Notits  deraf,  førend  efter  at  hun  var 
borte. 

Jeg  har  intet  at  angre  med  Hensyn  til  ikke  at  ønske  at 
bringe  dem  til  Verden,  for  dette  var  mit  Hjertes  største  Be- 
gær; og  hver  Gang  førend  de  blev  født,  bad  jeg  Herren  om 
at  velsigne  dem  med  Intelligens.  Hvis  De  vil  være  saa  ven- 
lig at  besvare  dette  Spørgsmaal:  »Hvorfor  bliver  de  taget 
fra  os,  naar  vi  er  villige  til  at  bringe  dem  her,  og  de  er  saa 
velkomne?« 

Vi  ser  Børn,  som  ikke  er  velkomne,  førend  de  er  blevet 
født,  og  dog  beholder  deres  Forældre  dem.  Og  vi  ser  ogsaa 
Børn  blive  saa  syge  og  dog  komme  sig. 

Jeg  maa  fortælle  Dem,  at  vi  paa  Grund  af  Ligegyldighed 
ikke  har  betalt  fuld  Tiende,  og  jeg  har  sagt  til  min  Mand, 
at  jeg  var  bange  derfor;  men  det  har  været  vor  Hensigt  i 
Aar  at  betale  alt  det,  som  vi  ikke  betalte  i  Fjor.  Men  jeg 
tænker  paa  alle  disse  Ting.  Vi  har  ikke  været  i  Templet. 
Jeg  tror  paa  Evangeliet  og  synes,. at  det  er  den  vidunderlig- 
ste Beligion  i  Verden. 

Hvis  De  nu  vil  være  saa  venlig  at  besvare  mig  disse 
Spørgsmaal,  hvorfor  smaa  Børn  maa  lide,  og  hvorfor  de 
bliver  taget  bort  fra  os,  naar  vi  er  villige  til  at  faa  dem  og 
gør  alt,  hvad  vi  kan  for  dem  og  for  at  opdrage  dem  paa  den 
rette  Maade,  og  om  det  er  rigtigt,  at  vi  sørger  over  dem,  og 
om  det  er  forkert  hele  Tiden  at  græde  over  Tabet  af  dem. 

Nu  haaber  jeg,  at  jeg  ikke  har  sagt  noget  upassende  eller 
bedt  om  nogen  Oplysning,  som  jeg  ikke  burde.  Jeg  holder 
meget  af  »Liahona«,  og  jeg  tamkte,  at  hvis  De  kunde  be- 
svare Spørgsmaalet,  vilde  det  være  en  stor  Trøst  for  mig. 
Jeg  er  næsten  sønderknust,  og  jeg  har  tænkt,  at  de  gode 
Brødre,  som  staar  for  »Liahona«,  kunde  sige  mig  noget,  der 
vilde  trøste  mig  og  gøre  mig  taprere.  Jeg  ved,  at  jeg  ikke 
er  den  eneste,  der  lider,  og  at  vi  maa  smage  det  bitre  for 
at  kende  det  søde. 

SVARET: 

LIGE  siden  Bachel  græd  over  sine  Børn  og  ikke  kunde 
blive  trøstet,  fordi  de  ikke  var  mere;  ja,  lige  siden  Moder 

Eva  græd  i  sin  bitre  Sorg,  har  Mødre  stillet  det  samme 
Spørgsmaal.  som  denne  ene  her  stiller.  Det  er  ikke  givet 
dødelige  Mennesker  at  kunne  besvare  det  fuldstændigt.  Vi 
kender  ikke  endnu  fuldstændig  det  Mysterium,  der  omgiver 
Døden.  Den  Velsignelse,  vi  erholder  eller  kan  eller  burde  er- 
holde ved  Tabet  af  en  af  vore  kære,  vilde  vi  miste,  hvis  der  i 
vor  nuværende  Tilstand  blev  givet  os  en  fuldstændig  Aa- 
benbaring  om  alt,  der  henhører  til  Døden.  Hvis  vi  med  vir- 
kelig Indsigt  kunde  se  gennem  Sløret,  der  adskiller  denne 
Verden  fra  den  næste,  vilde  Troen  ikke  kunne  blive  udøvet; 
og  uden  at  den  udøves,  kan  den  ikke  udvikles,  og  uden  at 
den  udvikles,  kan  den  ikke  sikre  os  evigt  Liv. 

Men  Gud  har  i  sin  Barmhjertighed  ikke  efterladt  sine 
Hellige  helt  uden  Lys  og  Kundskab  om  dette  store  Emne, 
og  i  Haabet  om  at  kunne  kaste  en  Straale  af  Trøst  gennem 
den  Sorgens  Sky,  som  overvælder  denne  Moder  og  ligele- 
des at  kunne  trøste  andre,  som  er  blevet  prøvet  paa  lignen- 
de Maade,  vil  vi  fremsætte  nogle  faa  Sandheder  henhørende 
til  Livet  og  Døden,  saaledes  som  Herren  har  kundgjort  os 
dem. 

Hvorfor  bliver  vore  smaa  Børn,  som  vi  elsker  saa  inder- 
ligt, taget  bort  fra  os?  En  af  Grundene  er  at  tilskynde  os 
til  at  stille  dette  selvsamme  Spørgsmaal,  at  fylde  os  med 
en  Længsel  efter  at  kende,  at  faa  vore  Sjæle  til  at  søge  efter 
Forklaring.  En  saadan  Søgen  fører  os  ud  af  denne  Verden 
ind  i  en  højere  og  afslører  Sandhed  og  Principper  for  os, 
som  vi  maa  lære,  hvis  vi  engang  skal  blive  frelst  i  Guds 
Rige.  Naar  en  af  vore  smaa  bliver  taget  bort  fra  os,  kom- 
mer vi  til  at  fatte  vor  Hjælpeløshed,  og  at  der  er  en,  i  hvis 
Haand  al  Magt  over  Liv  og  Død  er  lagt;  og  vi  begynder  at 
tro  mere  paa  Gud,  end  vi  gjorde  før.  Troen  paa  Gud,  det 
Princip,  hvorved  vi  bliver  frelste,  styrkes. 

Vi  forlader  Aandeverdenen  og  kommer  herned,  hvor  vi 
modtager  vore  Legemer,  som  vi  efter  et  Tidsrum  nedlægger  i 
Graven  for  at  træde  ind  i  en  anden  Aandeverden.  Vi  vil 
vente  og  arbejde  i  denne  Verden  et  Stykke  Tid  indtil  Op- 
standelsen, naar  vi  vil  modtage  vore  Legemer  igen,  og  naar 
de  af  os,  som  er  værdige,  vil  træde  ind  i  Herlighedens  Rige. 
Nogle  af  os  vil  modtage  en  Herlighed,  der  er  meget  større 
end  andres,  fordi  nogle  vil  være  mere  trofaste  end  andre. 

Men  vi  marcherer  alle  frem  i  en  uhyre  og  uundgaaelig  Pro- 
cession, og  af  en  overvældende  Magt  tvinges  vi  til  at  gaa 
fra  den  ene  Tilværelse  til  en  højere,  en  Proces,  der  altid 
forvolder  Smerte.  Vi  kom  fra  Aandeverdenen  til  denne  med 
et  Skrig  af  Smerte,  og  de  fleste  af  os  forlader  denne  Verden 
og  kommer  ind  i  den  næste  under  et  Dødslejes  Lidelser. 

Hvorfor  al  denne  Smerte?  Hvorfor  er  Universet  fyldt  med 
den?  Fordi  der  uden  Smerte  ikke  vilde  være  nogen  Glæde, 
og  »Mennesket  blev  skabt,  for  at  det  kunde  nyde  Glæde.« 
Sorg  og  Glæde  er  Modsætninger  og  for  at  kende  begge,  maa 
vi  være  i  Stand  til  at  skelne  mellem  den  ene  og  den  anden 
ved  egen  Erfaring.  Maaske  uden  at  vide  det,  giver  vor  Sø- 
ster os  Nøglen  til  dette  Mysterium  —  hvorfor  der  findes 
saa  megen  Smerte  i  Verden  —  i  Slutningssa>tningen  af 
hendes  Brev:  »Vi  maa  smage  det  bitre  for  at  kende  det 
søde.« 

Hun  er  ivrig  efter  at  faa  at  vide,  hvorfor  hendes  Børn 
blev  taget  fra  hende  trods  de  Bønner,  der  blev  opsendte  og 
den  Myndighed,  som  Præstedømmet  besad  og  udøvede.  Me- 
dens det  er  rigtigt,  at  Gud  har  meddelt  dødelige  Mænd  Præ- 
stedømmet, hvorved  de  under  visse  Begrænsninger  har  Magt 
til  at  handle  i  hans  Navn,  er  det  ikke  rigtigt,  at  han  har 
meddelt  dem  Nøglerne  til  Liv  og  Død.  Disse  Nøgler  besid- 
des af  højere  Hænder  end  dødeliges.  De  anvendes  kun  med 
passende  Opmærksomhed  overfor  det  forbigangne,  det  nu- 
værende og  det  fremtidige,  vort  Forhold  i  Aandeverdenen, 
førend  vi  kom  her  og  vort  Forhold  i  den  kommende  Ver- 
den. Dødelige  Mennesker  har  ikke  tilstrækkelig  Kundskab 
til  alle  disse  Forhold  til  klogt  og  retfærdigt  at  benytte  Mag- 
ten over  Liv  og  Død;  og  derfor  er  denne  Kraft  i  stor  Ud- 
strækning og  altid  i  dens  endelige  afgørende  Fase  tilbage- 
holdt fra  dem.  Ved  Troens  Bøn  kan  de  ofte  have  Indfly- 
delse paa  Resultatet,  men  Afgørelsen  hviler  altid  hos  Gud. 

KAN   BØN   HELBREDE   DEN   SYGE? 

Den    guddommelige    Forjættelse    lyder,    at    »Troens   Bøn 

skal  frelse  den  syge,«  men  paa  et  andet  Sted  bliver  denne 
Forjættelse  omtalt  saaledes:  »Hvis  de  ikke  er  bestemt  til  at 
dø.«  Vi  oplyses  herigennem  om,  at  de  syge  undertiden  ved 
Guds  Forordning  »er  bestemt  til  at  dø«,  og  i  et  saadant  Til- 
fælde kan  endog  Troens  Bøn   være  forgæves.   Men   det  er 

ikke  altid  Tilfældet.  Selv  Guds  Bestemmelse  kan  muligvis 
ved  Troens  Bøn  forandres.  Kong  Ezekias  var  syg  til  Døden, 
og  Profeten  Esajas,  Herrens  Mundstykke,  fortalte  ham,  at 
han  skulde  beskikke  sit  Hus,  for  han  skulde  dø  og  ikke  leve. 
Men  Ezekias  opsendte  Troens  Bøn  og  den  Bestemmelse,  at 
han  skulde  dø,  blev  straks  forandret,  og  Esajas  fortalte 
ham,  at  han  skulde  leve  endnu  femten  Aar,  hvad  han  og- 
saa  gjorde. 

ER  FORBØN   BERETTIGET? 

Men  er  det  rigtigt  at  kæmpe  for  at  forandre  vor  himmel- 
ske Faders  Bestemmelse  gennem  Troens  Bøn?  Han  nærer 
stor  Agtelse  for  en  saadan  Bøn;  den  er  af  stor  Betydning  for 
ham;  og  undertiden,  naar  vi  paakalder  ham  i  stor  Tro,  kan 
hans  Kærlighed  og  Medfølelse  for  os  bevæge  ham  til  at 
indrømme  os  vort  Ønske,  naar  højere  Visdom  vilde  have 
dikteret  noget  andet.  En  Ældste  indenfor  Kirken  havde  en 
lille  Søn.  som  var  alvorlig  syg.  Faderen  var  en  Mand,  der 
var  i  Besiddelse  af  stor  Tro,  og  han  ønskede  ikke,  at  Barnet 
skulde  dø,  men  bønfaldt  Dag  og  Nat 'Herren  om,  at  det 
maatte  leve.  Drengen  kom  sig,  men  blev  Aar  efter  Aar  til 
Sorg  for  sine  Forældre  paa  Grund  af  sin  slette  Opførsel;  og 
mangen  en  Gang  følte  de,  at  det  vilde  have  været  bedre,  ja, 
langt  bedre  for  ham  og  dem,  hvis  Herren  havde  taget  ham 
i  hans  Uskyldighed.  Andre  saadanne  Tilfælde  kunde  gives 
af  Sidste  Dages  Hellige,  og  der  er  al  god  Grund  til  at  an- 
tage, at  smaa  Børn  dør,  for  at  de  kan  blive  bevaret  mod 
Modstanderens  Magt  03  Fristelser. 

Det  er  vor  Pligt  at  bede  for  de  syges  Helbredelse  paa  den 
Maade,  der  bliver  anvist  os  i  Skrifterne;  men  naar  vi  beder 
om  denne  Velsignelse  saavel  som  om  enhver  anden,  skulde 
vi  gøre  det  med  den  Tanke  i  vort  Hjerte:  »Din  Vilje  ske  og 
ikke  min.«  Enten  den  syge  bliver  rask  eller  ikke,  modtager 
han  eller  hun  en  Velsignelse  gennem  Bønnen,  der  bliver  op- 
sendt for  dem,  og  gennem  dette  Middel  faar  de  Tilgivelse 
for  deres  Synder.  Saaledes  lyder  Herrens  Forjættelse. 

Profeten  Joseph  Smith  forklarede  engang,  at  en  af  Grun- 
dene til,  at  smaa  Børn  dør,  er,  at  de  ikke  behøver  at  for- 
blive i  denne  Verden  med  Synd  og  Sorg  for  at  blive  beredte 
til  en  Ophøjelse  i  Guds  Rige,  og  dette  hjælper  os  til  at  kun- 
ne forstaa,  hvorfor  vore  gode  og  dygtige  smaa  Børn  saa  ofte 

udvælges  af  det  frygtede  Sendebud.  Præsident  John  Taylor 
liar  engang  sagt,  at  den  bedste  Forklaring,  han  kunde  give 
paa,  at  saa  mange  smaa  Børn  blev  taget  bort  blandt  De  Sid- 
ste Dages  Hellige  til  Trods  for  den  store  Tro  og  Præstedøm- 
mets Magt,  der  blev  udøvet  for  at  beholde  dem  her,  var,  at 
det  var  ædle  og  intelligente  Aander,  som  havde  vigtige  Stil- 
linger i  Guds  Rige  i  Aandeverdenen,  hvor  de  ikke  kunde 
undværes  saa  længe.  Der  blev  givet  dem  en  kort  Orlov,  der 
dog  var  lang  nok  til,  at  de  kunde  komme  til  Jorden  og  paa- 
tage sig  Legemer  af  Kød  og  Ben,  saa  de  kunde  blive  beredte 
til  en  Opstandelse  i  Herlighedens  Rige,  og  efter  en  kort 
jordisk  Prøvestand  blev  de  kaldt  tilbage  for  at  paatage  sig 
vigtige  Opgaver  i  en  højere  Sfære. 

HVORFOR  SKAL  BARNET  LIDE? 

Ved  en  vis  Lejlighed,  da  et  lille  Barn  laa  meget  sygt  med 
frygtelige  Lidelser,  som  det  næsten  var  uudholdeligt  at  se 
paa,  var  Apostel  Orson  Pratt  til  Stede,  og  en  spurgte:  »Hvor- 
for maa  dette  lille  Barn  lide  saa  meget?«  Ældste  Pratt  sva- 
rede: »Det  er  nødvendigt  for  at  forberede  det  til  en  Ophøj- 
else.« Alle,  der  lever,  maa  lide.  Det  er  Universets  uundgaae- 
lige  Lov.  Ham,  hvem  al  Magt  er  givet,  led  mere  end  nogen 
anden.  Som  Tiden  gaar,  vil  vi  lære,  at  der  gives  Lindring 
gennem  Tro  paa  Gud,  Kundskab  om  hans  Love  og  Hensig- 
ter og  Efterlevelse  deraf. 

ER   DET  EN   STRAF? 

Denne  Søster  grunder  over,  om  vore  smaa  Børn  bliver  ta- 
get bort  fra  os  for  at  straffe  os  og  taler  om  Forsømmelse  af 
at  betale  Tiende.  Naar  en  Moder  begræder  sine  borttagne 
Børn,  behøver  hun  mere  Trøst  og  Vederkvægelse  end  Da- 
del; og  Profeten  Joseph  forbød  engang  Ældsterne  at  lære, 
at  Lidelser  i  Form  af  Sygdom  og  Død  altid  er  Straf  for 
Synd.  Saa  vidt  som  Tiendeloven  angaar,  er  vor  himmelske 
Fader  villig  til  at  tilgive  vor  tidligere  Forsømmelse  af  den, 
hvis  vi  adlyder  den  for  Fremtiden.  Men  i  Prøvelsens  Time  er 
det  naturligvis  altid  en  Trøst  at  vide,  at  vi  har  holdt  Guds 
Bud  saa  godt,  som  vi  har  været  i  Stand  til. 

SKAL  VI   SØRGE? 

Er  det  forkert  at  begræde  dem,  vi  har  mistet?  Nej,  for- 
udsat Sorgen  holdes  i  Tømme  og  ikke  fører  til  Vantro  og 
Knurren  imod  Gud.  Herren  har  sagt: 

»I  skulle  saa  leve  tilsammen  i  Kærlighed,  at  I  begræde 
dem,  som  dø,  og  især  dem,  der  ikke  have  Haab  om  en  her- 
lig Opstandelse.«  —  Pagtens  Bog  42:  45. 

Det  er  rigtigt  at  udgyde  Taarer  over  bortgangne.  Om  vi 
ikke  gjorde  det,  vilde  vor  Holdning  være  umenneskelig;  de 
lindrer  os  i  vor  Sorg.  Ved  de  døde,  at  vi  sørger  over  dem? 
Ja,  og  hvis  vor  Sorg  er  ukontrolleret,  smerter  det  dem.  Den 
Moder,  som  skrev  det  ovenfornævnte  Brev,  har  mistet  tre 
Børn.  Da  det  andet  gik  bag  Sløret,  hvad  skete  der  da?  Det 
sidstankomne  fortalte  om  Ting  fra  det  jordiske  Hjem,  som 
det  lige  havde  forladt.  Da  det  tredie  Barn  sluttede  sig  til  de 
to  andre,  hvad  skete  der  da?  Det  samme.  Naar  vore  kære  i 
denne  Verden  gaar  over  til  den  næste  Tilværelse,  bringer  de 
Nyheder  om  os  til  vore  kære,  som  er  der. 

Maaske  en  Allegori  vil  hjælpe  os  til  bedre  at  kunne  for- 
staa  Faser  af  dette  Emne: 

LIVETS  OG   DØDENS  ENGEL. 

I  et  Hjem  i  en  af  Zions  Stave  laa  et  lille  Barn  meget  sygt. 
Andre  Børn  i  Familien  var  gaaet  bort.  Dødens  Engel  stod  ved 
Sengen.  Faderen  var  en  god  Mand,  der  var  i  Besiddelse  af 
stærk  Tro,  og  han  tilkaldte  Ældster,  der  ligeledes  var  gode 
Mænd  i  Besiddelse  af  stor  Tro.  Salvelsen  blev  udført,  og  Troens 
Bøn  opsteg  til  det  Høje.  Dødens  Engel  tøvede,  og  en  anden 
Engel,  hvis  Ærinde  var  at  give  Liv,  traadte  ind  i  Hjemmet. 
De  to  Personer  fra  den  anden  Verden  talte  sammen.  »Jeg  kom 
for  at  tage  dette  Barn,«  sagde  Dødens  Engel.  »Jeg  hørte  Troens 
Bøn  og  er  kommet  for  at  overveje  Sagen,«  sagde  den  anden 
Engel.  De  var  ubeslutsomme,  og  lydige  mod  Loven,  forlod  de 
det  syge  Barns  Hjem  og  fremlagde  Tilfældet  for  en  Engel,  der 
besad  højere  Autoritet.  Han  hørte,  hvad  begge  havde  at  sige 
og  svarede:  »Barnet  ønskes  i  Himlen,  lad  Dødens  Engel  bringe 
det  hid.« 

Dødens  Engel  vendte  tilbage  til  Barnets  Hjem.  Atter  bad 
Faderen  med  stor  Tro  og  atter  forenedes  Brødrene  med  ham 
med  al  deres  Tro.  Dødens  Engel  tøvede  igen,  og  det  samme 
Livets  Sendebud,  som  havde  truffet  ham  der  før,  kom  igen  og 
sagde  til  ham:  »Du  ved,  at  Bønner  som  disse  er  af  Betydning 
hos  Herren;  vi  maa  yderligere  betragte  dette  Tilfælde.  De  gik 
igen  frem  foran  den  højere  Engel,  og  Livets  Engel  fortalte  ham, 
hvor  stor  en  Tro,  der  blev  udvist  for  det  syge  Barn. 

Den  højere  Engel  saa  alvorlig  ud.  »Vi  maa  give  Agt  paa 
Troens  Bøn,«  sagde  han.  Saa  talte  Dødsenglen:  »Der  findes 
nogle  i  Himlen,  hvis  Kærlighed  og  Krav  paa  Barnet  er  lig  dets 
jordiske  Forældres  Kærlighed  og  Krav,  og  de  beder  for  det 
med  Tro.«  »Vi  vil  fremlægge  Tilfældet  for  Baadet,«  sagde  den 

højere  Engel,  »paa  Grund  af  den  Tro,  der  bliver  udøvet  for  det 
og  dets  Betydning.  Dette  maa  afgøres  af  en   højere  Autoritet.« 

I  et  Palads  i  Himlen,  hvis  Skønhed  og  Pragt  overgik  døde- 
lige Menneskers  Indbildningskraft  sad  en  Forsamling  af  him- 
melske Personligheder  i  Besiddelse  af  høj  Intelligens,  Myndig- 
hed og  Barmhjertighed,  og  de  tre  Engle  stod  frem  for  dem. 
Den  højerestaaende  Engel  forklarede,  hvorfor  han  ikke  havde 
afgjort  Tilfældet.  Dødens  Engel  gav  sine  Begrundelser  for, 
hvorfor  Barnet  skulde  borttages.  Livets  Engel  berettede  om  de 
Troens  Bønner,  der  var  blevet  opsendt  for  Barnet  og  andre 
Børn  i  den  samme  Familie,  der  var  blevet  taget  fra  dem.  Raa- 
dets  Præsident  bad  om  visse  Optegnelser,  og  de  blev  lagt  frem. 
Efter  at  have  gaaet  igennem  dem  sagde  han:  »Barnets  jordiske 
Mission  er  fuldført.  Dets  jordiske  Forældres  Krav  er  fuldtud 
blevet  tilfredsstillet  og  nu  maa  Bettighederne  blandt  dem  i 
Himlen,  der  har  Krav  paa  det,  indrømmes.  Havde  dette  ikke 
været  Tilfældet,  vilde  Troens  Bøn  i  Sandhed  have  holdt  det  i 
Verden.  Men  som  Tilfældet  er,  maa  Barnet  komme  tilbage  til 
Himlen.« 

Livets  Engel  bad  og  sagde:  »Men  Forældrene'  vil  blive  søn- 
derknuste, og  deres  Tro  paa  Bønnen  og  Guds  Godhed  vil  blive 
rokket.«  »Nej,  slet  ikke,«  svarede  Raadets  Præsident,  »vi  vil 
nemlig  sende  en  Trøstens  Engel  til  deres  Hjem,  og  Guds  Naade 
vil  blive  givet  dem,  og  de  skal  blive  opløftet  i  deres  Sorg  og  i 
den  finde  nye  Vidnesbyrd  om  Guds  Godhed  og  Barmhjertighed, 
og  det  skal  blive  vist  dem,  at  hvad  de  har  bedt  om,  endog  i 
Tro,  var  urigtigt. 

Dødens  Engel  gik  tredie  Gang  til  Hjemmet  og  tog  Barnet. 
Forældrene  blev  fuldstændig  sønderknuste,  og  for  en  Stund 
var  de  ikke  til  at  trøste;  men  efter  et  Stykke  Tid  huskede  de, 
at  deres  Barn  havde  en  Moder  i  Himlen  lige  saa  vel  som  paa 
Jorden,  og  at  deres  Krav  i  det  Høje  er  stærkere  end  vore. 
De  saa  sig  om  og  saa  denne  Verdens  Synd  og  Lidelser.  Selvisk- 
heden mistede  sin  Magt  i  deres  Hjerter,  den  Helligaands  Fred 
kom  til  dem,  og  de  frydedes  i  den  Kundskab,  at  deres  smaa, 
som  var  blevet  taget  bort,  var  frelste  i  Guds  Bige  ved  Kristi 
Forsoning. 

OG   DE   EFTERLADTE? 

Denne  Moder  burde  finde  stor  Trøst  ved  at  tænke  over, 

at  hun  med  Glæde  gav  sine  Børn  deres  Legemer  uden  no- 
gen Tanke  om  den  Smerte  og  Fare,  der  derved  overgik  hen- 
de selv.  I  disse  Stolthedens  og  Syndens  Dage,  især  den  hem- 
melige Synds,  ærer  Englene  i  Himlen  saadan  en  Moder,  og 
hendes  Belønning  er  vis.  Hun  har  delvis  høstet  sin  Beløn- 
ning ved,  at  der  er  blevet  sendt  hende  intelligente  og  rene 
Aander  som  Børn;  Resten  af  den  vil  komme,  naar  hun  slut- 
ter sig  til  dem,  der  er  gaaet  forud. 

Ved  at  læse  denne  Moders  Brev  er  det  let  for  enhver  er- 
faren Sidste  Dages  Hellig  at  se,  at  hun  allerede  gennem  sin 
Sorg  har  modtaget  en  stor  Velsignelse  fra  Herren;  hun  kun- 
de ikke  have  skrevet  et  saadant  Brev,  hvis  dette  ikke  havde 
været  Tilfældet.  Dets  Aand,  præget  som  den  er  af  en  Trang 
efter  virkelig  Granskning  og  en  stærk  Længsel  efter  mere 
Lys  angaaendo  et  af  de  største  Problemer  henhørende  til 
den  dødelige  Tilværelse  og  dets  smukke  Ydmyghed  langt  me- 
re end  opvejer  eventuelle  litterære  Mangler,  og  det  er  ikke 
blot  et  smukt  Brev,  men  ogsaa  et  klassisk.  Den  Visdom,  Ind- 
senderen søger,  vil  hun  modtage  lige  saa  sikkert  som  Solen 
vil  vedblive  at  skinne,  hvis  hun  vil  fortsætte  i  sin  Søgen  ef- 
ter den,  og  hendes  Sjæl  vil  blive  fuldstændig  tilfredsstillet. 

Idet  vi  forudsætter,  at  denne  Moder  vil  acceptere  de  Vel- 
signelser, der  ligger  indenfor  hendes  Rækkevidde  som  en 
Sidste  Dages  Hellig,  kan  hun  vel  finde  Trøst  i  at  vide,  at 
nøjagtigt,  som  hun  har  nedlagt  sine  smaa  i  deres  Grave,  vil 
hun  modtage  dem  igen  i  sine  Arme,  naar  Gravene  ved  Kristi 
Komme  skal  blive  aabnet.  Hun  vil  faa  den  store  Glæde  at 
opdrage  og  belære  dem  og  se  dem  vokse  op  til  Modenhed  i 
en  Verden,  hvor  der  ikke  vil  kendes  nogen  Synd  og  Adskil- 
lelse. 

Hun  vil  modtage  en  Arv  i  Guds  Rige  og  Side  om  Side 
med  sin  Mand  sidde  paa  en  Trone  som  Dronning,  iklædt 
celestial  Herlighed,  Magt  og  Ophøjelse.  Foran  den  Trone 
vil  de  Børn  staa,  for  hvis  Skyld  hun  har  gjort  og  lidt  saa 
meget,  og  de  og  deres  Afkom  vil  elske  hende  og  ære  hende 
og  for  evigt  vise  hende  Hyldest.  Hun  vil  blive  en  Moder  i 
Himlen  og  vil  faa  Magt  til  at  trøste  sine  Børn,  naar 
de  gaar  gennem  det,  hun  nu  maa  gaa  igennem,  for  de  maa 
træde  den  samme  Sti,  som  hun  nu  træder,  for  Guds  Værk  er 
eet  evigt  Kredsløb.  Gud  har  aabenbaret  og  forjættet  denne 
uudsigelige  Fremtid  for  de  trofaste  Mødre  blandt  sit  Folk; 
og  maa  denne  Moder  finde  Trøst  i  de  Aabenbaringer,  han 
har  givet. 

SKANDINAVIENS    STJERNE,  Organ    for  Den  danske  Mission  af 

Jesu  Kristi  Kirke  af  Sidste  Dages  Hellige,  udkommer  een  Gang  maanedi 

Besøg  hos  en  Folkekirkepræst. 


En  af  vore  Søstre  fra  Provinsen  i  en  By,  hvor  der  ingen 
organiseret  Gren  findes,  fortæller  om  sit  Besøg  hos  Sognets 
Præst  for  at  blive  udmeldt  af  Folkekirken: 

»Det  var  der  heller  ikke  noget  imod  —  Folkekirken  staar  nok 
endda  —  sagde  Præsten.  Men  vidste  De,  hvad  jeg  ved  om  Mor- 
monerne - —  for  jeg  har  været  i  Amerika,  og  jeg  kender  dem 
derovre  fra  —  saa  vilde  De  ikke 

Og  han  brugte  de  groveste  Ord  og  fremførte  de  værste  Be- 
skyldninger. Jeg  svarede  ham  og  sagde,  at  jeg  vidste,  at  det 
var  den  eneste,  sande  Kirke  paa  Jorden,  at  den  er  bygget  paa 
Klippegrund,  og  at  vi  tror  paa  Kristi  sande  Evangelium. 

Præsten  blev  saa  ivrig,  at  det  var  svært  at  faa  et  Ord  ind- 
ført, men  da  han  udtalte,  at  Mormonismen  var  Djævelens  Vænk, 
og  at  man  burde  befale  dens  Budbringere  ligesom  Jesus,  »at 
vige  bag  sig«,  fik  jeg  indskudt,  at  jeg  tværtimod  havde  faaet 
mine  Øjne  opladte,  at  jeg  vidste,  at  dette  var  Guds  Værk,  og  at 
Herr  Pastoren  nok  en  Gang  skulde  faa  at  se  hvilken  Kirke, 
der  vilde  bestaa. 

Han  bad  mig  gentagne  Gange  om  at  sende  Missionærerne  op 

til  sig men  da  jeg  beredvilligt  lovede  dette  og  fortalte, 

at  jeg  straks  vilde  sørge  for  at  faa  et  Møde  aftalt,  skyndte 
Præsten  sig  at  forhindre  dette  ved  at  sige:  »Næh,  forresten,  jeg 
har  andet  at  bruge  min  Tid  til!« 

Han  fortalte,  at  han  aldrig  fra  Prædikestolen  havde  talt  imod 
Mormonerne,  fordi  han  ikke  havde  ment,  at  nogen  vilde  lytte 
til  noget  saadant.  Men  nu  skulde  han  vist  til  det  — ■  — .« 

»Sandheden  er  ilde  hørt«  fik  denne  Søster  ogsaa  Lejlighed 
til   at  fortælle  Præsten,  og  det   gav  han  jo  tydeligt  Bevis  paa. 

Det  vilde  kun  være  godt,  hvis  Folkekirkens  Præster  igen 
begyndte  at  tale  om  Mormonerne  fra  danske  Kirkers  Prædike- 
stole —  »det,  der  tales  haardest  imod,  er  gerne  noget,  der  er 
noget  ved,«  siger  man,  og  Mormonismens  tidlige  Historie  viser, 
at  jo   større  Modstand,  der  var,  des  større  blev  Tilgangen. 

Er  De  udmeldt  af  Folkekirken?  Det  burde  være  en  Selv- 
følgelighed, at  intet  Medlem  i  vor  Kirke  kan  være  tilsluttet 
noget  andet  Kirkesamfund  samtidig.  Enhver,  der  er  døbt  i 
Folkekirken  staar  opført  som  Medlem,  selvom  han  ikke  har 
været  i  nogen  Folkekirke  siden,  saafremt  han  ikke  udtrykkeligt 
har  forlangt   at   blive   udmeldt   og  har  modtaget  Bevis   herpaa. 

Fra  den  norske  »Stjerne«  —  »Lys  over  Norge«: 

»Den,  som  kryber  for  dem,  som  er  over  ham,  tramper  altid 
paa  dem,  som  er  under  ham.«  H.  T.  Buckle. 

Dyrk  din  Magelighed! 

Man  skal  passe  paa  ikke  at 

overanstrenge  sig. 


Herr  Censeo,  som  vi  har  lært  at  kende  i  forskellige  Skikkel- 
ser, har  denne  Gang  forvandlet  sig  til  en  ung  Mand,  som  i 
nogen  Tid  er  kommet  til  vore  Møder.  Han  har  —  ført  med  af 
den  unge  Pige,  som  han  haaber  engang  at  faa  Lov  til  at  hjem- 
føre som  sin  Brud  —  lært  en  hel  Del  af  Kirkens  Principper  at 
kende,  og  er  vel  efterhaanden   »moden«   til  Daab. 

Der  er  imidlertid  visse  Foreteelser  blandt  Medlemmerne,  der 
holder  ham  tilbage.  »Paa  dets  Frugter  skal  man  kende  Træet,« 
siger  han,  »og  derfor  maa  man  jo  se  Medlemmerne  lidt  an!«  — - 
Hvad  skal  man  sige  til  det? 

»Jeg  saa  Dem  ikke  i  Gaar  Eftermiddag,«  siger  han  Mandag 
Aften  til  en  af  de  særdeles  velansete  blandt  Brødrene. 

»Nej,  ser  De Sagen  er  den,  De  forstaar,  Konen  — !« 

Og  Censeo  forfølger  Sagen  med  den  for  ham  særegne  Nid- 
kærhed. Han  snakker  lidt  med  »Konen«,  og  spørger  saa,  hvor- 
dan det  kan  være,  at  hun  og  hendes  Mand  ikke  var  til  Mødet 
i  Gaar  Aftes,  Søndag? 

»Ærligt  talt,  ved  De  hvad?  Søndag  er  jo  den  eneste  Dag,  hvor 
man  kan  rigtig  falde  til  Bo  —  og  man  trænger  jo  nok  til  at 
faa  Nerverne  beroliget  lidt  i  disse  Tider.  —  Saa  vi  er  blevet 
enige  om,  at  det  maa  være  nok,  naar  vi  kommer  til  Søndags- 
skolen. Saa  kan  vi  rigtig  sidde  og  hygge  os  derhjemme .« 

Censeo  fortæller  mig,  at  det  kan  der  selvfølgelig  være  noget 
i,  »Men,«  siger  han,  »hvorfor  saa  ikke  lige  saa  godt  stryge 
Gudstjenesterne,  hvis  Stemningen  virkelig  er  saadan  som  dette 
Ægtepar  giver  Udtryk  for?« 

Hvordan  skal  jeg  forklare  ham,  en  udenforstaaende,  hvordan 
Sagen   hænger  sammen?  J-t. 

FOR    LEDERE. 

Om   Bestyrelsesmedlemmers  Ansvar. 

Præsident  og  Baadgivere  danner  en  Enhed,  Bestyrelsen.  Det 
er  en  ubetinget  Nødvendighed,  at  denne  Enhed  bevares  intakt, 
ogsaa  med  Hensyn  til  fælles  Optræden  udadtil. 

Man  kan  i  Bestyrelsesmøder  udveksle  Meninger,  drøfte  Pro- 
blemer, og  det  kan  være  nødvendigt  at  træffe  Afgørelser  imod 
et  Mindretals  Opfattelse.  Skal  Bestyrelsen  i  saadanne  Tilfælde 
gaa  ind  for  den  paagældende  Sag  med  kun  halv  Kraft? 

Nej!  I  saadanne  Tilfælde  er  det  en  selvfølgelig  og  absolut 
Pligt  for  Mindretallet  at  bøje  sig  i  fuld  Loyalitet  for  den  trufne 
Afgørelse  og  med  100  Procent  gaa  ind  for  den.  Det  kan  være 
svært  at  skulle  kæmpe  for  en  Idé,  som  man  maaske  ikke  selv 
kan  acceptere,  men  der  er  ingen  Vej  udenom!  Føler  man  ikke 
at  kunne  dele  Ansvaret  for  Gennemførelsen  af  en  Flertalsbeslut^ 
ning,  er  det  en  Pligt  at  anmode  om  sin  Afløsning. 

Det  samme  er  Tilfældel  med  Organisationernes  Forhold  til 
Afgørelser,  der  træffes  af  Grensforstanderskabet.  Man  maa  med 

100  Procent  gaa  ind  for  de  Retningslinier,  der  trækkes  af  ved- 
kommende foresatte,  og  forstaa,  at  hver  Organisations  Bevæ- 
gelsesfrihed er  naturligt  begrænset  til  det  Omraade,  der  ligger 
indenfor  disse  Retningslinier. 

Vor  Kirke  ledes  fra  oven.  Det  giver  Orden,  System  og  dermed 
Styrke.  Man  undgaar  at  splitte  Kræfterne  i  Forsøg  paa  at  trække 
hver  sin  Vej.  Du  ønsker  som  Leder,  at  Dine  Medarbejdere  vil 
følge  Din  Opfattelse  af  Arbejdet!  Akkurat  det  samme  er  Til- 
fældet med   Dine  Foresattes  Forhold   til   Dig. 

Felix  W. 


Hvad  ved  De  om  Mormonismen? 


Kendte  og  ukendte  Mænd  og  Kvinder  udtaler  sig  til 
SKANDINAVIENS  STJERNE. 


Arbejdsmand  P.  Petersen. 

Vi  taler  om  Bøger,  og  jeg 
spørger  ham,  om  han  har  læst 
»Det    forfulgte    Samfund«? 

»Han«  er  Typen  paa  den  op- 
lyste Arbejder  af  i  Dag,  som 
holder  af  populærvidenskabe- 
lig Litteratur  og  iøvrigt  gerne 
læser  Skønlitteratur  af  social 
Art. 

»Jo,  det  har  jeg,«  svarer  han, 
»og  det  var  vel  nok  en  spæn- 
dende Bog,  den.  Det  var  ufat- 
teligt, at  de  Mennesker  kunde 
holde  alt  det  ud!  Ja,  for  De 
har  vel  ogsaa  læst  den?« 

»Jo,  det  har  jeg!« 

»Ja,  og  saa  at  man  kunde 
bilde  dem  alt  det  ind?  Det  er 
jo  ikke  meget  mere  end  hun- 
drede Aar  siden!« 

Og  Herr  Petersen  fortæller 
videre  om  den  store  Roman 
om  Mormonerne,  der  øjensyn- 
lig har  gjort  et  dybt  Indtryk 
paa    ham.    Jeg    fortæller    ham, 

—  uden   at  røbe,  hvem   jeg  er 

—  at  der  ogsaa  findes  anden 
Litteratur  om  Emnet  og  Lit- 
teratur, der  nok  saa  sandfær- 
digt giver  Oplysninger  om 
Mormonismen:  »Joseph  Smiths 
Levnedsløb«  og  »Sandheden  om 
Mormonerne«.  Han  kigger  in- 
teresseret i  disse  Bøger,  og  saa 
fortæller  han  mig  meget  hem- 
melighedsfuldt, at  »der  findes 
jo  ogsaa  nogle  Mormoner  her  i 
København«. 


Jeg  er  meget  »forbavset«  og 
nysgerrig,  og  han  fortæller  mig 
omtrent  følgende: 

»Ser  De,  jeg  har  en  Fætter, 
som  har  været  i  Amerika  og 
ovre  i  Utah,  der  saa  han  det 
store  Mormontempel.  Da  han 
saa  kom  hjem,  saa  syntes  han, 
at  han  vilde  se,  hvordan  Mor- 
monmenigheden saa  ud  i  Kø- 
benhavn, og  det  lykkedes  ham 
endelig,  efter  at  have  fortalt  om 
sit  Besøg  i  Utah,  at  faa  Lov  til 
at  komme  ind  i  Mormonkirken 
paa  Frederiksberg.  Men  det 
var  kun,  fordi  han  kunde  be- 
vise, han  havde  været  derov- 
re! De  og  jeg,  vi  faar  skam 
aldrig  Lov  til  at  komme  ind 
derude!« 

Jeg  forsøger  at  forklare 
Manden  det  usandsynlige  i 
denne  Historie,  idet  Mormo- 
nernes Gudstjenester  hver  Lør- 
dag staar  averteret  i  Bladenet 
Jeg  faar  kun  til   Svar: 

»Ja,  —  det  kan  jo  godt  væ- 
re, —  men  saa  holder  de  nogle 
hemmelige  Menighedsmøder, 
hvor  de  foretager  deres  for- 
færdelige  Ceremonier!« 

Mon  ikke  snart  det  er  paa 
Tide,  at  vi  københavnske  Mor- 
moner giver  Københavnerne 
lidt  Oplysning  om,  hvad  Mor- 
monismen egentlig  er  for  no- 
get? JS. 

LANDET   RUNDT. 


Aalborg:  Ældste  Jens  Olsen 
fylder  den  27.  April  60  Aar. 
Broder  Olsen  har  været  et  tro- 
fast Medlem  af  Kirken  siden 
1912.     " 

Aarhus:  Frederikke  Schou 
fyldte  den  26.  Marts  SO  Aar. 
Søster  Schou  har  gennem  man- 
ge Aar  været  aktiv  i  Kirken. 
Lilly  og  Jes  Jensen  fejrede  den 
28.  Marts  deres  Sølvbryllup. 
Søster  Jensen  er  kendt  af  man- 
ge for  sin  altid  aktive  Deltag- 
else i  Kirkens  Arbejde,  bl.  a. 
som  Organist  og  Lokal-Missio- 
nær. 

København:  Johanne  Ma- 
thiesen fylder  den  24.  April 
85  Aar.  Søster  Mathiesen  har 
været  et  trofast  Medlem  af 
Kirken   siden    1916. 

Cathrine  Christensen  fylder 
den  30.  April  80  Aar.  Søster 
Christensen  har  været  Medlem 
af  Kirken  siden  1898  og  vil 
være  kendt  af  Søskende  Landet 
over,  bl.  a.  for  sit  store  Arbejde 
som  Præsidentinde  for  Den  kvi. 
Hjælpeforenings  Hovedbesty- 
relse gennem  flere  Aar. 

Ovenstaaende  Søskende  øn- 
skes alle  hjerteligt  Tillykke! 


København:  Anna  Nielsen 
døde  den  16.  November  1944 
i  en  Alder  af  64  Aar  og  blev 
begravet  fra  Kirken  den  22. 
Nov.  Søster  Nielsen  havde 
været  Medlem  af  Kirken  siden 
1894  og  døde  som  en  trofast 
Sidste  Dages  Hellig. 

Anna  Kristine  Jacobsen  døde 
den  24.  Februar  og  begravedes 
den  28.  Søster  Jacobsen  havde 


været  Medlem  af  Kirken  siden 
1930. 

Ældste  Jens  P.  Hansen  døde 
den  2.  Marts,  67  Aar  gammel, 
og  begravedes  den  8.  Broder 
Hansen  havde  været  Medlem 
af  Kirken  siden    1909. 

Broder  Hansen,  der  indtil  for 
5  Maaneder  siden  var  Raad- 
giver  i  Grensforstanderskabet, 
var  samtidig  med,  at  han  var 
en  af  Københavns  Grens  aller- 
stærkeste Støtter,  en  kendt  og 
afholdt  Fagforeningsformand, 
hvilket  tilsammen  gav  Anled- 
ning til  den  største  Begravelse, 
vor  Kirke  endnu  har  set.  Den 
store  Kirkesal,  der  var  smukt, 
pyntet,  var,  skønt  det  var  Hver- 
dag, allerede  20  Minutter  før 
Begravelsen  fyldt,  og  de,  der 
kom  senere,  maatte  henvises 
til  Staapladser,  de  sidst  an- 
komne endda  helt  ude  i 
Forhallen.  Kranse  og  Blomster 
dækkede  Midtergangen  helt  ud 
til  Yderdøren,  og  6  Faner  om- 
gav den  hvide  Kiste. 

Koret  ydede  endnu  en  Gang, 
under  Broder  Kaisers  Ledelse, 
en  smuk  Indsats  med  Sangene: 
»De,  som  saar  med  Taarer«  og 
»Gud  vær  med  dig«  og  Søster 
Valborg  Johansen  sang  smukt 
og  gribende  »Skal  vi  mødes 
hist  ved  Floden  ?«  Ældste  Julius 
Andersen  talte  stærkt  person- 
ligt om  Broder  Hansen,  Missi- 
onspræsidentOrscn  B.West  om 
Broder  Hansens  Forhold  til 
Kirken  og  endelig  Forretnings- 
fører Marius  Madsen  om  Jens 
Hansen  som  Kammeraternes 
Tillidsmand.  —   Jordfæstelsen 

skete  paa  Bispebjerg  Kirke- 
gaard. Broder  Hansens  Søn, 
Missionær  Alfred  Hansen,  var 
i  sidste  Øjeblik  naaet  hjem  til 
Faderens   Dødsleje.  j  § 

Der  udtrykkes  et  »Ære  være 
deres  Minde«  for  disse  tre  Sø- 
skende! 


Aarhus:  Den  12.  Februar  af- 
holdt Primary  sin  Fastelavns- 
fest, hvor  Børnene  slog  Katten 
af  Tønden,  legede  og  sang.  De 
fik  Huer  og  blev  beværtede. 
Tilstede  41  Børn  og  4  Voksne. 

1 1.  Februar  afholdt  Den  kvi. 
Hjælpeforening  et  spec.  Møde 
med  et  godt  og  lødigt  Program 
med  Sang,  Musik  og  Oplæsning 
ind  imellem  Talere  af  Klasse- 


lederne. Desuden  talte  Grens- 
forstander  Frede  Thomsen.  Til- 
stede 26.  L  j 

Esbjerg:  Ungdomsforeningen 
afholdt  Kostumefest  d.  21.  Fe- 
bruar, hvori  mange  deltog  med 
flotte  Dragter  lavet  af  Crepe- 
Papir.  Præmier  for  de  bedste 
Dragter  vandtes  af  Str.  Petra 
Olsen  og  Hr.  Thøger  Biltoft. 
lait  tilstede  ca.  40.        B  L 

Kobenhavn :  Ungdomsfore- 
ningernes Engelsk-Kursus  blev 
hurtigt  overtegnede,  saaledes, 
at  der  maatte  aabnes  endnu  en 
Klasse,  saa  der  nu  arbejdes  i 
tre  Hold.  Vi  glæder  os  til  — 
til  sin  Tid  —  at  kunne  byde 
Missionærerne  velkommen  paa 
Engelsk  allesammen!      j  §. 


SØNDAGSSKOLEN 

Maj  1945. 

NADVERVERS 

Han  Jesus  sendte  til  os  ned, 
som  mægtigt  mod  det  onde  stred, 
og  skyldfri  Sejren  herligt  vandt, 
saa  at  vi  alle  Frelse  fandt. 
KORLEKTIER 

/.  Søndag.  For  Børn  under  10  Aar 

Ordsprogene,  6.  Kap.  6.  Vers:  Du  lade,  gak  til  Myren,  se  dens 
Veje  og  bliv  viis.  J 

2.  Søndag.  For  Børn  over  10  Aar 

Ordsprogene,  4.  Kap.  19.  Vers:  De  ugudeliges  Vej  er  som 
Mørket,  de  ved  ikke,  hvorpaa  de  vil  støde  sig. 

3.  Søndag.  Junior  Klassen 

3.  Nephi,  27.  Kap.  3.  Vers:  Og  de  sagde  til  Ham:  Herre,  vi 
ønsker,  at  Du  vil  sige  os  det  Navn,  hvormed  vi  skal  kalde 
denne  Kirke,  thi  der  findes  Uenighed  blandt  Folket  angaaende 
denne  Sag. 

4.  Søndag.  Senior  Klassen 

3.  Nephi,  27.  Kap.  5.  Vers:  Har  de  ikke  læst  Skriften,  som 
siger,  at  {  skal  paatage  Jer  Kristi  Navn,  som  er  mit  Navn; 
thi  ved  dette  Navn  skal  I  kaldes  paa  den  yderste  Dag. 
Nu  mere  end  nogensinde  gælder  det:  Tale  er  Sølv,  Tavshed  er 
Guld,  derfor  vis  Din  Tro  i  Gerning,  især  i  haarde  Tider  føles 
disse  dobbelt  gode.  k.j. 


